****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Iné f a š i a n g y, resp. Akou h o r ú Č k o u  trpíš ty ?

Prežívame krásny fašiangový čas. Nepamätám si také úžasné fašiangy. Nielen v Riu, nie iba v Benátkach, nielen na karnevale, ale celý svet chodí v maskách. Buď v rúškach, respirátoroch, či iných ochranných pomôckach. To, čo niekedy bolo veľmi výnimočné a používalo sa iba v nemocniciach, dnes je úplne normálne. To, čo niekedy bolo normálne, je dnes výnimočné. Chodil Pán Ježiš niekedy v rúšku ? V jednej piesni z JKS č.238 sa spieva: *„Prijmi za nás svojho Syna, ktorý obeť vykoná. Keď pod rúškom chleba vína, plní nádej zákona.“* Pán Ježiš bol medzi nami nenormálne normálny. A je nám veľmi blízky. V kresťanstve sa prichádza k novému poznaniu toho čo je profánne a čo posvätné. Posvätné začína byť to, kde je Ježiš Kristus. Odišiel zo synagógy do Petrovho domu a tam je teraz posvätné miesto, lebo je tam Pán. Dnes máme stále zavreté chrámy a možno si myslíme, že jediné posvätné miesto v dedine je kostol. Lenže to miesto je všade tam, kde my prinesieme Krista vo svojich srdciach. Rodina vždy bola a má byť posvätným priestorom. Kdekoľvek sa príde a koná sa s láskou tak tam je to posvätné miesto. B. Pascal, keď nemohol prijímať Eucharistiu, vzal si k sebe chorého človeka o ktorého sa staral. Povedal to aj naozaj veril, že v tom človeku má a prijíma Krista. Petrova svokra mala horúčku, bola chorá. Bola vdova a nemala syna, lebo žila u dcéry a zaťa, takže nepriamo bola na pokraji vtedajšej spoločnosti. Viacerí ľudia boli svedkami ako ju Ježiš zodvihol za ruku a horúčka ju hneď opustila a začala im slúžiť. Ľudia vonku počkali do západu slnka, lebo bola sobota a potom začali prinášať svojich chorých. Petrov dom a Petrova brána nám evokuje Cirkev. Zhromažďujú sa tam všetci, čo potrebujú akúkoľvek pomoc. Najskôr sa musí udiať zázrak vo vnútri domu, uzdraviť horúčka. A potom až prídu ľudia, ktorí pocítia túžbu po láske vychádzajúcej z toho spoločenstva v Petrovom dome. pp. Benedikt XVI. povedal: *„Ak Cirkev nebude uzdravovať samú seba vo vnútri, nebude mať čo povedať ani smerom von k iným.“* 1. Horúčka dnešnej doby je horúčkou ľahostajnosti a apatie - „je mi to všetko jedno, som malátny, dajte mi všetci pokoj“ 2. Horúčka hlúposti, keď nechávame iných nám do hláv tlačiť veci a nekriticky ich preberáme a nimi sa aj riadime. Nepoužívame vôbec vlastný rozum. 3. Horúčka „nábožnosti“. V zmysle tom, že my máme predpisy a horúčkovito ich dodržiavajú. Až otrocky ! Nábožní ľudia vydali na smrť Ježiša Krista. Lebo my máme zákon a podľa zákona musí umrieť! Nábožné ženy z vyšších kruhov útočili na sv. apoštola Pavla. Nábožní dnes stále akoby búchali na dvere kostola, ktorý je dôležitý. No žiť Krista máme aj inde. Upevňujme a prehlbujme svoje vzťahy, aby sme sa raz do kostolov vrátili iní. Ako noví ľudia, ktorí vyzreli v situácii pandémie. A z horúčky sa treba nechať dať vyliečiť. Kristov dotyk všetko lieči. *Krátené Z relácie Večera u Slováka, 4.2. 2021, TV LUX*

ˇppp

|  |
| --- |
| *Hlas z prvej línie corona - zápasu do nášho Hlasu ! ! !*    Najnovší módny trend *(skafander biely so štítom a  respirátorom)* ale každý mi hovorí, že mi to pristane Ale poviem Vám, že stoji to veľa obety a trpezlivosti v takomto robiť....a pred tým ešte nos musí byť „povymetaný“.  Klienti v našom domove sú chorí, ale mám pocit – skôr presvedčenie, že ešte viac im pridávame strachu a stresu my ošetrovateľky v tomto skafandri. Dokonca aj keď už boli všetci zaočkovaní.  Je to veľká  obmedzenosť pre klientov, ale aj pre nás v pohybe, no predovšetkým v rozprávaní a ľudskom dotyku. Nie je to prirodzené a normálne sa takto o nich staručkých starať. . . Nemôžeš ich ani pohladkať, ani objať, fyzicky sa dotknúť, lebo sa ťa boja....Niektorí klienti sa pýtajú, kto vlastne sme, čo sme, odkiaľ sme ????? A my im na to: „Veď to sme my !!! Nepoznáte nás ? ? ? “ *(ale nie sme to my )* Samej seba sa pýtam: Som to ja, nie som to ja ? ? ? Núti ma to chtiac – nechtiac si „iba rýchle“ urobiť svoju prácu a odísť preč z izby. Po vyjdení z izby sa celá musím povinne vystriekať dezinfekciou...  Je to na odpadnutie, hlava ťa z toho bolí poriadne...ach...  Je to strašné a myslím či nie aj falošné??? Chudáci všetci klienti – babičky a dedkovia. Také šoky na staré kolená, v jeseni života. Kladiem si otázku, že ako nás Boh odmenil takouto prácou ?  Naozaj nie je ten vírus taký zlý, ako keď je ľudská duša neláskou, nezáujmom a sebectvom napadnutá.  Ak budú takéto pravidlá, nariadenia pri opatrovaní veľmi dlho, ľudia prestanú mať ľudskosť a zabudnú byť ľuďmi...!!!  Ostal nám už iba dobrý Pán Boh a Nazaretská rodina. Dôverujme im, držme sa ich a nestrácajme nádej...  Spomeňte si prosím na nás v modlitbách.+ ! Ď a k u j e m  *gitka* |
| *Úmysly sv. omší, ktoré súkromne slúžime v tomto čase*  *bez verejných bohoslužieb v našej farnosti*   |  |  |  | | --- | --- | --- | |  | p. kaplán Štefan | p. farár Ľubik | | *Pondelok 8.2.* | + Helena + Andrej Šofrankovi *Ž* | Za Boží ľud farnosti | | *Utorok 9.2.* | ZBP a na úmysel Mária Zajacová *K 134* | ZBP pre Sofiu a na úmysly  jej rodičov *K 188* | | *Streda 10.2.* | ZBP Veronika, Ján, Anna  *ZB 103* | Poďakovanie za záchranu  a na úmysel dcéry s rod. | | *Štvrtok 11.2.* | + Ján + Mária *DV 142* | ZBP a uzdravenie vzťahov pre rod. Sabolovu *K 158* | | *Piatok 12.2.* | + Jozef + Anna a ost r. Komárovej a Baranovej *DV 103* | Boží pokoj a zdravie duše i tela Mária, Ivan, Vladimír s rod. | | *Sobota 13.2.* | ZBP r. Glankovičova *K 54* | ZBP Marta s rod. *DV 139* | | *Nedeľa 14.2.* | Poďakovanie za 80 r. Mária  *Abr. 13* | Za Boží ľud farnosti |   „V naozajstne milujúcom srdci  buď žiarlivosť zabíja lásku,  alebo láska zabíja žiarlivosť.  V Božom pláne  sa nič nedeje náhodou ! “  *sv. Ján Pavol II.*  *Spojení v modlitbách s Vami všetkými našimi farníkmi Vás žehnajú + + +*  *a pokoj v srdci, odvahu aj trpezlivosť vyprosujú kaplán Štefan a farár Ľubik*  *Zamyslenie:*  *„Nezabúdajte na pohostinnosť“ (Hebr 13, 2).*  Čo ti zíde na um pri slove pohostinnosť? Možno príprava príjemnej večere s priateľmi alebo usporiadanie oslavy so širšou rodinou, či chystanie domu pre návštevu, ktorá sa zdrží niekoľko dní. Všetky príklady sú dobré, ale podstatou pohostinnosti nie je množstvo honosných príprav. Je to postoj srdca. Ide o to, aby sa ľudia cítili vítaní – aj keď nie sú našimi „hosťami“ v pravom zmysle slova.  Ako si vypestujeme takýto postoj? Spomeň si, ako Boh prijíma teba: nielenže ťa víta, ale ťa aj prijíma do svojej rodiny! Svätý Pavol čosi podobné napísal pohanom: „Už nie ste cudzinci ani prišelci,“ ale „patríte do Božej rodiny“ (Ef 2, 19). Boh chce, aby sme prijali všetkých ľudí v jeho kráľovstve rovnako ako on prijal nás. Všimni si, že hneď po tom, ako nám autor Listu Hebrejom hovorí, aby sme „nezabúdali na pohostinnosť“, vyzýva nás pamätať na väzňov a na tých, čo trpia (Hebr 13, 2 – 3).    Každý si zaslúži našu pohostinnosť! Čím viac si osvojíme tento postoj, tým viac príležitostí na jeho uplatňovanie budeme vidieť. Takýto prístup zahŕňa toho viac, než obyčajne považujeme za pohostinnosť. Je to spôsob bytia, ktorý preniká náš výraz tváre, gestá aj reč. Všetko, čo robíme a hovoríme, dáva tomu druhému najavo, že sme s ním radi a túžime ho hlbšie spoznať. Môže k tomu dôjsť kdekoľvek a kedykoľvek. Môže sa to stať, keď stretneš suseda v potravinách. Môže sa to odohrať po svätej omši, keď zbadáš rodinu, ktorú si predtým v kostole nevidel. Môže sa to udiať, keď budeš telefonovať s blízkym príbuzným.  Dôležité nie je ani tak to, čo robíš, ale skôr to, ako to robíš. Nech si kdekoľvek a robíš čokoľvek, si obklopený ľuďmi, ktorí sa chcú a potrebujú cítiť vítaní a prijatí. Pros Ducha Svätého, aby ti ich ukázal. Nikdy nevieš, do akej miery môže jednoduchý skutok láskavosti priviesť niekoho bližšie k Bohu!  „Duchu Svätý, kto dnes potrebuje moju pohostinnosť?“  *Slovo medzi nami, 5.2.2021*  *Slovo medzi nami, 23. 1. 2021* |